Blitskursusse - KORPORATIEF
· Effektiewe skryfstrategieë
· Moets en moenies van e-pos
· Die invloed van sakekorrespondensiee
· Jou skryfstyl
· Korrekte gebruik van leestekens, aanhalings, aanspreekvorm
· Beginsels en tegnieke van tydbenutting
· Leer prioritiseer
· Hanteer stres
· Meesterlys en ander lysies
· Leer om balans in jou lewe te kry Trump maak huis skoon na Obama-agente immigrasie-verbod probeer ontspoor – praag.co.za — 20 jaar jonk!
Trump het die waarnemende hoof van Immigrasie en Doeane in Amerika vervang. Geen rede is verskaf oor waarom Daniel Ragsdale vervang moet word nie, maar dit volg slegs enkele ure nadat Trump ‘n ander werknemer uit die Barack Obama administrasie afgedank het.
Die waarnemende prokureur-generaal, Sally Yates, is ook afgedank omdat sy gekant is teen die reisverbod wat op reisigers van sewe Moslemlande ingestel is.
Yates het die uitvoerende bevel van die nuwe president geïgnoreer, ‘n ongelooflike besluit vir iemand in haar posisie aangesien sy geen juridiese gronde vir haar besluit kon verskaf nie.
Volgens ‘n verklaring sal Ragsdale se plaasvervanger, Thomas Homan help om te verseker dat immigrasiewetgewing afgedwing word.
Intussen het die voormalige Amerikaanse president, Barack Obama ‘n verklaring uitgereik waarin hy die Soros-befondsde protesoptrede teen Trump se immigrasiebeleid steun.
Obama sê dit is vir hom verblydend om te sien hoe betogers hulle “grondwetlike regte uitoefen”, maar vergeet om te noem dat die betogers betaal word om op te daag wat ‘n grap van sy verklaring maak.
Hy het ook sy teenkanting uitgespreek met enige diskriminasie gegrond op mense se geloofsoortuigings, ‘n leë opmerking, want Christene word geteiken.
Obama verbeel homself dat hy nog steeds in beheer is. Toe hy ingesweer is in 2009, het meer as 14 000 invloedsmouse geregistreer. Teen die einde van die jaar, het algehele lobby-besteding historiese vlakke bereik.
Die wetgewing wat hierdie invloedsmouse beheer is soos ‘n sif. As Trump onder hulle inklim, sal Obama se poging om ‘n afstandbeheer-presidentskap te lei, tot ‘n einde kom.
Skrywer praagGepubliseer op 31 Januarie 2017 Kategorieë Internasionale nuus, NuusSleutelwoord agente, Obama, Soros, Trump
Vorige Vorige artikel: DA en EFF span saam vir soustrein-sitplekke in Sasolburg
Volgende Volgende artikel: Obama het vyf van die sewe nou verbode Moslemlande gebom